Komisija 2021. gada 26. oktobrī organizēja eksporta kontroles dialogu ar sešiem Rietumbalkānu partneriem, lai atbalstītu to centienus nodrošināt atbilstību acquis communautaire, tajā skaitā ES divējāda lietojuma preču eksporta kontroles jomā. ES atkārtoti apliecināja gatavību turpināt atbalstīt pielāgošanos ES eksporta kontrolēm un piedāvāja Rietumbalkānu valstīm pēc to pieprasījuma darīt pieejamu ES elektronisko licencēšanas rīku.

Īpaši noteikumi ir noteikti Protokolā par Ziemeļīriju (ZĪ protokolā), kas paredz, ka regula attiecas uz Ziemeļīriju un Apvienotajā Karalistē attiecībā uz Ziemeļīriju, Apvienotajai Karalistei rīkojoties kā kompetentajai iestādei saskaņā ar regulu attiecībā uz eksportu no Ziemeļīrijas uz trešām valstīm ārpus ES. Komisija izstrādāja speciālu drošu elektronisku rīku, lai atbalstītu informācijas apmaiņu ar Apvienotās Karalistes kompetento iestādi, kas atbild par regulas piemērošanu Ziemeļīrijā un eksportam no tās. Tas ļauj šai iestādei piekļūt informācijai par atteikumiem darījumiem, kuri būtībā identiski atbilst ES dalībvalsts izdotiem darījumiem, un divpusēji apspriesties ar izdevēju dalībvalsti, kā paredzēts regulā.

Divējāda lietojuma preču eksports no ES uz Apvienoto Karalisti tika pakļauts kontrolei saskaņā ar regulu līdz ar Apvienotās Karalistes izstāšanos no Savienības 2021. gada 1. janvārī, tāpat kā eksports uz jebkuru citu trešo valsti.

Grozījumi konkrēti attiecas uz bioloģiski drošu kameru vai izolatoru kontroli (2B352.f.2. 2. piezīme), un to mērķis ir iekļaut jebkuru izolatoru, kas atbilst visām preces aprakstā minētajām īpašībām, neatkarīgi no tā paredzētā lietojuma un nosaukuma. 2021. gada ES kontroles sarakstā ir arī ieviestas izmaiņas “supersakausējumu” definīcijā, lai precizētu šādu materiālu maksimālo stiepes robežstiprību.

Statistikas aplēses arī atspoguļo eksporta galvenos galamērķus un liecina par to, ka liela daļa no divējāda lietojuma preču eksporta apjoma tiek virzīta uz valstīm, kas uzskaitītas Eiropas Savienības vispārējās eksporta atļaujās (EUGEA). Galamērķa valstu reitings atspoguļo ES eksporta tirgu galvenokārt ar divējāda lietojuma precēm saistīto preču “grozā” (3. un 4. attēls) .

Pašlaik joprojām ir grūti iegūt ticamu informāciju par kopējo divējāda lietojuma preču eksportu (kas ietver sarakstā neiekļautās divējāda lietojuma preces), jo oficiālajā ekonomikas/tirdzniecības statistikā nav iekļauta oficiāla “divējāda lietojuma preču” kategorija. Tomēr Komisija un dalībvalstis apkopo datus, kas ļauj aptuveni aplēst divējāda lietojuma preču eksporta apjomu, pamatojoties, no vienas puses, uz kompetento iestāžu apkopotiem konkrētiem licencēšanas datiem un, no otras puses, uz statistiku par ES muitā iesniegtajām eksporta deklarācijām, kas ietver arī divējāda lietojuma preces. Turpmāk sniegtas aplēses par 2020. gada eksporta datiem. Būtu jāatzīmē, ka sniegtās aplēses neietver ar divējāda lietojuma preču tirdzniecību saistītus pakalpojumus un tehnoloģiju nemateriālu nodošanu.

2021. gadā Komisijas Kopīgais pētniecības centrs (JRC) ar Tirdzniecības ģenerāldirektorāta un DUCG atbalstu piedalījās 14. JRC un Nacionālās kodoldrošības aģentūras tehniskā semināra sagatavošanā licencēšanas iestādēm. To organizēja Komisijas Kopīgais pētniecības centrs un ASV Enerģētikas departaments. Seminārs notika, organizējot vairākas sesijas no 2021. gada septembra līdz novembrim. Semināra uzmanības centrā bija kibernovērošana, kriptovalūtas, blokķēde un ieroču izplatīšanas finansēšana.

3. attēls. ES divējāda lietojuma preču eksporta aplēses: 25 galvenās eksporta galamērķa valstis un to apakšreģioni 2020. gadā

4. attēls. ES divējāda lietojuma preču eksporta aplēses: galamērķa valstis pasaules reģionu un apakšreģionu dalījumā 2020. gadā

4.2. Divējāda lietojuma preču licences ES: pieteikumi, atļaujas un atteikumi

Ņemot vērā regulas 23. panta 2. punktu, kurā noteikts, ka “dalībvalstis (..) veic visus vajadzīgos pasākumus, lai izveidotu tiešu sadarbību un informācijas apmaiņu starp to kompetentajām iestādēm ar mērķi uzlabot Savienības eksporta kontroles režīma efektivitāti”, Komisija un dalībvalstis ir apmainījušās ar licencēšanas datiem un informāciju, lai uzlabotu izpratni par eksporta kontroli un tās ietekmi uz ekonomiku. DUCG ir atbalstījusi šo apmaiņu. Daži par pārskata periodu apkopotie dati ir izklāstīti turpmāk; tomēr jāatzīmē, ka ne visas dalībvalstis vāc visus datus. Turpmāk sniegtā informācija atspoguļo aptuvenas aplēses par kopējo daudzumu un vērtību tikai dalībvalstu sniegto datu ietvaros.

2020. gadā pieteikumu kopējā vērtība sasniedza 38,4 miljardus euro, un tādējādi kontrolētais divējāda lietojuma preču eksports veidoja 2,3 % no kopējā ES27 ārējā eksporta apjoma. Divējāda lietojuma preču atļautās tirdzniecības apjoms sasniedza 31 miljardu euro, kas ir 1,9 % no kopējā ES27 ārējā eksporta apjoma, un lielākā daļa darījumu bija tādi, kas atļauti saskaņā ar individuālām licencēm (2020. gadā tika izsniegtas aptuveni 19,412 atsevišķās licences) un visaptverošām licencēm (pēc to vērtības). Tikai neliela daļa eksporta faktiski tika atteikta: 2020. gadā izdoti 559 atteikumi, kas ir aptuveni 1,4 % no kontrolētā divējāda lietojuma preču eksporta vērtības tai pašā gadā un 0,03 % no kopējā ES27 ārējā eksporta. Datu atšķirības, kas norāda uz kritumu salīdzinājumā ar iepriekšējiem gadiem, ir saistītas ar Brexit un faktu, ka Apvienotā Karaliste nav sniegusi datus kopš 2019. gada. Attiecībā uz eksporta licenču galamērķiem 25 galvenie galamērķi ārpus ES veidoja 94 % no licencētās vērtības, un galvenie galamērķi ir Ķīna, ASV, Taivāna, Dienvidkoreja un Krievija. ES iekšējo pārvadājumu galvenie galamērķi bija Francija, Zviedrija, Somija, Vācija, Spānija un Beļģija. Licenču sadalījums pa Divējāda lietojuma preču regulas I pielikumā noteiktajām preču kategorijām liecina, ka galvenā kategorija pēc vērtības 2020. gadā bija 5. kategorija Telesakari un “informācijas drošība”, kam sekoja 0. kategorija Kodolmateriāli, ražotnes un iekārtas un 3. kategorija Elektronika.

5. attēls. Atļauju un atteikumu apjoms (skaits) 2016.–2020. gadā

6. attēls. Atļauju un atteikumu vērtība 2016.–2020. gadā (milj. EUR)

7. attēls. Atļauju apjoms (skaits) pēc licences veida 2020. gadā

8. attēls. Katra veida atļauju vērtība (milj. EUR) 2020. gadā

9. attēls. Galvenie atļauju galamērķi ārpus ES 2020. gadā